
BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm alăturat, Raportul la proiectul de Lege pentru aprobarea Ordonanţei Guvernului nr.99/1999 privind atestarea agenţilor economici producători de bunuri materiale destinate comercializării şi acordarea permisului de operare, transmis comisiei noastre pentru dezbatere şi avizare în fond, cu adresa nr.313 din 6 septembrie 1999. 

Propunerea legislativă sus-menţionată a fost transmisă la comisie în procedură normală, iar la întocmirea raportului comisia a luat în discuţie fiecare articol şi modul cum sunt formulate şi structurate acestea. În raportul alăturat ne referim la aceste obiecţii care au stat la baza hotărârii comisiei.

           PREŞEDINTE,                                 SECRETAR,

        Dan Ioan Popescu                                Istvan Antal

Expert

Iulian Ceauşu

R A P O R T

asupra proiectului de Lege pentru aprobarea Ordonanţei de urgenţă 

a Guvernului nr.99/1999 pentru atestarea agenţilor economici producători de bunuri materiale destinate comercializării şi acordarea permisului de operare

Cu adresa nr.313/06.09.1999 Biroul Permanent al Camerei Deputaţilor, în conformitate cu art.86 şi 102 din Regulamentul Camerei Deputaţilor, a sesizat în fond  Comisia pentru industrii şi servicii, cu dezbaterea şi avizarea acestui proiect de lege.

În urma dezbaterii în plenul comisiei din data de 17.11.1999a acestui act legislativ, la care au participat şi diverşi invitaţi, deputaţii au hotărât cu 9 voturi pentru, 2 contra şi 3 abţineri respingerea Ordonanţei Guvernului nr.99/1999.

Motivaţia este următoarea:

Ordonanţa conţine multe ambiguităţi şi în acelaşi timp introduce o nouă taxă pentru societăţile comerciale productive. Unele prevederi ale acestei ordonanţe sunt deja cuprinse în alte avize care sunt prevăzute şi utilizate în prezent de agenţii economici.

S-au făcut recomandări şi sugestii concrete pentru întocmirea unei forme care să fie benefică şi nu potrivnică dezvoltării sectorului productiv.

            PREŞEDINTE,                                   SECRETAR,

         Dan Ioan Popescu                                 Istvan Antal

Expert,

Iulian Ceauşu

